section_heading: Prehrana na ketogenoj dijeti
paragraph_text: Pošto je na ketogenoj dijeti važno unositi vrlo male količine ugljikohidrata, prevladava većinom hrana temeljena na siru, jajima, mesu i ribi. Sve navedene namirnice većinom sadrže vrlo malo ugljikohidrata, te su zbog toga prihvatljive za postizanje ketogene dijete. Uz navedeno, vrlo je važno jesti i dovoljne količine povrća, zbog unosa vlakana, vitamina te drugih esencijalnih tvari u organizam. Pod povrćem se ovdje prvenstveno podrazumijevaju krastavci, zelena salata, kupus (kiseli ili svježi) i slično. Neke namirnice koje sadrže veće količine ugljikohidrata na ketogenoj prehrani treba izbjegavati. To uključuje povrće poput krumpira, žitarice poput riže te grahorice poput graha, graška i slično.